Temeljem članka 12. i članka 15. stavka 2. Zakona o javnoj nabavi („Narodne novine“ broj 120/16 i 114/22) i članka 30. Statuta Općine Štrigova („Službeni glasnik Međimurske županije“ br. 5/21), Općinsko vijeće Općine Štrigova na \_\_\_\_sjednici održanoj \_\_\_\_\_\_2025. godine donosi:

**PRAVILNIK**

**O PROVEDBI POSTUPAKA JEDNOSTAVNE NABAVE**

1. **OPĆE ODREDBE**

**Članak 1.**

U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava ovim se Pravilnikom o jednostavnoj nabavi (u daljnjem tekstu: Pravilnik) ureduje postupak koji prethodi stvaranju ugovornog odnosa za nabavu roba i usluga procijenjene vrijednosti manje od 26.540,00 eura te radova procijenjene vrijednosti manje od 66.360,00 eura (u daljnjem tekstu: jednostavna nabava) za koje u skladu s odredbama Zakona o javnoj nabavi NN 120/16, 114/2022 (u daljnjem tekstu: ZJN), ne postoji obveza provedbe postupaka javne nabave.

Izračunavanje procijenjene vrijednosti nabave temelji se na ukupnom iznosu, bez poreza na dodanu vrijednost (PDV).

**Članak 2.**

U provedbi postupaka nabave robe, radova i usluga osim ovog Pravilnika, obvezno je primjenjivati i druge važeće zakonske i podzakonske akte, kao i interne akte Naručitelja te uzeti u obzir načela javne nabave i mogućnosti primjene elektroničkih sredstava komunikacije.

Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

Na sprečavanje sukoba interesa u postupcima jednostavne nabave odgovarajuće se primjenjuju odredbe Zakona o javnoj nabavi.

**Članak 3.**

Jednostavna nabava procijenjene vrijednosti jednake ili veće od 2.650,00 eura evidentira se u Planu nabave Naručitelja.

Plan nabave Naručitelja za proračunsku godinu donosi zakonski zastupnik Naručitelja.

Na odredbe o sadržaju, donošenju, promjenama te objavama Plana nabave odgovarajuće se primjenjuju odredbe Zakona o javnoj nabavi.

1. **PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST MANJA OD 2.650,00 EURA**

**Članak 4.**

Postupak jednostavne nabave procijenjene vrijednosti manje od 2.650,00 eura za koju ne postoji zakonska obveza evidentiranja u Planu nabave, provodi se izdavanjem narudžbenice, odnosno sklapanjem ugovora na temelju jedne ili više prikupljenih ponuda.

Postupak jednostavne nabave procijenjene vrijednosti manje od 2.650,00 eura može se, u cijelosti ili djelomično, provoditi prema pravilima za provedbu postupka jednostavne nabave iz čl. 5. ili 6. ovog Pravilnika.

1. **PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 2.650,00 EURA, A MANJA OD 15.000,00 EURA**

**Članak 5.**

Postupak jednostavne nabave procijenjene vrijednosti jednake ili veće od 2.650,00 eura i manje od 15.000,00 eura provodi se na temelju najmanje jedne ponude, vlastitim izborom Naručitelja, prikupljene: 1. direktna ponuda ponuditelja ili 2. slanjem Poziva na dostavu ponude na adresu gospodarskog subjekta (elektroničkom poštom, putem ovlaštenog pružatelja poštanskih usluga i dr.) ili ponude prikupljene na neki drugi odgovarajući način.

Poziv za dostavu ponuda može se, umjesto ili istovremeno s upućivanjem na adresu gospodarskog subjekta, objaviti na web stranici Naručitelja i/ili u Elektroničkom oglasniku javne nabave RH i/ili drugom dostupnom mjestu.

Poziv za dostavu ponude potpisuje općinski načelnik na propisanom obrascu.

 Postupak provodi službenik Naručitelja ili druga ovlaštena osoba te predlaže zakonskom zastupniku Naručitelja odabir/potvrdu ponude, odnosno sklapanje ugovora ili izdavanje narudžbenice.

Postupak jednostavne nabave procijenjene vrijednosti jednake ili veće od 2.650,00 eura, a manje od 15.000,00 eura može se, u cijelosti ili djelomično, provoditi prema pravilima za provedbu postupka jednostavne nabave iz 6. ovog Pravilnika.

1. **PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST JEDNAKA ILI VEĆA OD 15.000,00 EURA, A MANJA OD 26.540,00 EURA ZA ROBE I USLUGE, ODNOSNO 66.360,00 EURA ZA RADOVE**

**Članak 6.**

Postupak jednostavne nabave procijenjene vrijednosti jednake ili veće od 15.000,00 eura i manje od 26.540,00 eura za nabavu robe i usluga, odnosno manje od 66.360,00 eura za nabavu radova, započinje Odlukom o početku jednostavne nabave koju donosi zakonski zastupnik Naručitelja.

Odluka o početku jednostavne nabave, u pravilu, sadrži*:*

1. naziv predmeta nabave,
2. procijenjenu vrijednost nabave,
3. izvor planiranih/osiguranih sredstava,
4. podatke o članovima stručnog povjerenstva,
5. ostale podatke ovisno o predmetu nabave.

Članovi stručnog povjerenstva (minimalno 3 člana) pripremaju i provode postupak jednostavne nabave.

Najmanje jedan član stručnog povjerenstva mora imati važeći certifikat iz javne nabave.

Članovi stručnog povjerenstva ne moraju biti zaposlenici Naručitelja.

**Članak 7.**

Postupak jednostavne nabave procijenjene vrijednosti jednake ili veće od 15.000,00 eura i manje od 26.540,00 eura za nabavu robe i usluga, odnosno manje od 66.360,00 eura za nabavu radova provodi se slanjem Poziva na dostavu ponude na adrese najmanje 3 (tri) gospodarska subjekta (elektroničkom poštom, putem ovlaštenog pružatelja poštanskih usluga i dr.).

Poziv na dostavu ponude može se, umjesto ili istovremeno s upućivanjem na adrese gospodarskih subjekta, objaviti na web stranici Naručitelja i/ili Elektroničkom oglasniku javne nabave RH i/ili drugom dostupnom mjestu.

Iznimno za postupke nabave iz stavka 1. ovog članka 7. Pravilnika, ovisno o prirodi predmeta jednostavne nabave, Poziv na dostavu ponude može se poslati na adresu samo 1 (jednog) gospodarskog subjekta/ponuditelja u slučaju:

( 1) Iznimno, ovisno o prirodi predmeta nabave poziv za dostavu ponude u postupku j jednostavne nabave može se uputiti samo jednom gospodarskom subjektu neovisno o iznosu procijenjene vrijednosti nabave i to u sljedećim slučajevima: kada zbog tehničkih, umjetničkih razloga povezanih sa zaštitom isključivih prava ili zbog posjedovanja specifičnih znanja potrebnih za izvršenje predmeta nabave ugovor može izvršiti samo određeni gospodarski subjekt, kao i u slučajevima koji uključuje situacije od izrazite žurnosti do nepredviđenih događaja (primjerice sanacija klizišta, poplava, potres, žumi popravci isl.).

(2) Poziv za dostavu ponude može se iznimno uputiti samo jednom gospodarskom subjektu neovisno o iznosu procijenjene vrijednosti jednostavne nabave i za sljedeće predmete nabave: prevođenje, catering, seminari, stručna literature, knjige, časopisi, reprezentacija, popravak i održavanje službenih automobila, održavanje uređaja tijekom trajanja jamstvenog roka, bravarski radovi, usluge čišćenja poslovnih prostora u svrhu daljnjeg raspolaganja, najam tehničke *I* audio opreme, nabava protokolamih poklona, najam dvorana, održavanje i razvoj aplikativnih rješenja koja se koriste u informacijskom sustavu Općine Štrigova, a Općina Štrigova nije vlasnik istih, kao i kada u postupku nije dostavljena nijedna ponuda, a postupak jednostavne nabave se ponavlja.

(3) iz drugih objektivno opravdanih razloga vezanih za prirodu predmeta nabave ili izvršenje ugovora (dovršetak započetih radova i/ili usluga, povezanih funkcionalnih ili prostornih cjelina).

O provedbi postupka jednostavne nabave iz stavka 3. članka 7. Pravilnika odlučuje zakonski zastupnik Naručitelja.

1. **DOKUMENTACIJA U POSTUPKU JEDNOSTAVNE NABAVE PROCIJENJENE VRIJEDNOSTI JEDNAKE ILI VEĆE OD 15.000,00 EURA I MANJE OD 26.540,00 EURA ZA NABAVU ROBE I USLUGA, ODNOSNO MANJE OD 66.360,00 EURA ZA NABAVU RADOVA**

**Članak 8.**

Poziv na dostavu ponude mora biti jasan, razumljiv i nedvojben te izrađen na način da sadrži sve potrebne podatke koji ponuditelju omogućavaju izradu i dostavu ponude.

Poziv na dostavu ponude u pravilu sadržava podatke o javnom naručitelju, kontakt osobu, broj telefona i adresu elektroničke pošte, opis predmeta nabave, troškovnik, kriterij za odabir ponude te rok za dostavu ponude i način dostavljanja ponuda.

U Pozivu na dostavu ponuda mogu se odrediti i osnove za isključenje, kriteriji za kvalitativni odabir gospodarskog subjekta, uvjeti i zahtjevi koje ponuditelji moraju ispuniti prema posebnim propisima te ostale informacije i uvjeti od utjecaja na izvršenje predmeta nabave.

Poziv za dostavu ponuda potpisuje općinski načelnik na propisanom obrascu.

**Članak 9.**

Ponude se dostavljaju u skladu s načinom i sadržajem određenim u Pozivu na dostavu ponude.

Rok za dostavu ponuda mora biti primjeren predmetu nabave i ne smije biti kraći od 3 (tri) dana od dana slanja poziva na dostavu ponuda, osim u slučaju žurne nabave.

Ponude zaprimljene u roku za dostavu ponuda otvaraju se nakon roka za dostavu ponuda, pregledavaju se i ocjenjuju na temelju uvjeta i zahtjeva iz Poziva na dostavu ponuda. Otvaranje ponuda nije javno.

 Ponuda zaprimljena nakon roka za dostavu ponuda neće se razmatrati, te se o istome obavijesti gospodarski subjekt na dokaziv način.

**Članak 10.**

Kriteriji odabira može biti najniža cijena ili ekonomski najpovoljnija ponuda.

O kriteriju odabira odlučuju članovi stručnog povjerenstva, ovisno o predmetu nabave.

Ukoliko je kriterij odabira ekonomski najpovoljnija ponuda, osim kriterija cijene mogu se koristiti i različiti kriteriji povezani s predmetom nabave, npr. kvaliteta, tehničke prednosti, estetske i funkcionalne osobine, ekološke osobine, operativni troškovi, ekonomičnost, datum isporuke i rok isporuke ili rok izvršenja, jamstveni rok i dr.

**Članak 11.**

Ovlaštene osobe (članovi stručnog povjerenstva) u postupku jednostavne nabave iz članka 6. ovog Pravilnika izrađuju zapisnik o otvaranju, pregledu i ocjeni ponuda te predlažu zakonskom zastupniku Naručitelja odabir prihvatljive ponude prema kriteriju za odabir, odnosno poništenje postupka jednostavne nabave.

Zapisnik se može sastavljati za jednostavnu nabavu iz članka 4. i članka 5. ovog Pravilnika.

Prilikom pregleda i ocjene ponuda Naručitelj može pozvati ponuditelje da u primjerenom roku pojasne pojedine elemente ponude kao i da upotpune ili pojasne zatražene dokaze sposobnosti i ostale dokumente.

Za odabir je dovoljna jedna zaprimljena ponuda koja ispunjava uvjete i zahtjeve iz Poziva na dostavu ponude.

U slučaju da na upućeni poziv za dostavu ponude ne pristigne niti jedna ponuda, postupak se, ako i dalje postoji potreba za predmetnom nabavom ponavlja, a Naručitelj u ovom slučaju Poziv za dostavu ponude može uputiti samo jednom gospodarskom subjektu.

 Zakonski zastupnik Naručitelja u postupku jednostavne nabave iz članka 6. Ovog Pravilnika donosi Odluku o odabiru/poništenju.

 Naručitelj zadržava pravo poništiti jednostavnu nabavu, prije i nakon roka za dostavu ponuda, bez posebnog pisanog obrazloženja.

 Naručitelj nije obavezan poništiti postupak jednostavne nabave ako je najpovoljnija ponuda veća od procijenjene vrijednosti nabave, ukoliko ima ili će imati osigurana financijska sredstva i pod uvjetom da su postupkom poštovani postupci i procedure propisane ovim Pravilnikom.

**Članak 12.**

O odabiru ponude ili poništenju postupka obavijestit će se oni ponuditelji koji su dostavili ponudu, odnosno obavijest o odabranom ponuditelju ili poništenju postupka može se objaviti na web stranici Naručitelja i/ili Elektroničkom oglasniku javne nabave RH i/ili drugom dostupnom mjestu.

1. **ROK MIROVANJA**

**Članak 13.**

Na postupke jednostavne nabave po ovom Pravilniku ne primjenjuje se rok mirovanja.

1. **SKLAPANJE I IZVRŠENJE UGOVORA**

**Članak 14.**

S odabranim ponuditeljem sklapa se ugovor ili se izdaje narudžbenica, ovisno o složenosti predmeta nabave, koji mora biti u skladu s uvjetima određenima u Pozivu na dostavu ponude i odabranom ponudom.

 Ugovor i narudžbenicu potpisuje i ovjerava zakonski zastupnik Naručitelja, odnosno osoba koju on ovlasti.

**Članak 15.**

Ugovor sklopljen u postupku jednostavne nabave mora se izvršavati u skladu s uvjetima iz poziva na dostavu ponude te odabranom ponudom.

Naručitelj je obvezan kontrolirati izvršenje sklopljenih ugovora na temelju provedenog postupka jednostavne nabave.

1. **REGISTAR UGOVORA JEDNOSTAVNE NABAVE**

**Članak 16.**

Naručitelj je obvezan ustrojiti, ažurirati, voditi i objaviti registar sklopljenih ugovora i okvirnih sporazuma za predmete nabave čija je vrijednost bez PDV-a jednaka ili veća od 2.650,00 eura, a sukladno Zakonu o javnoj nabavi i pripadajućim propisima.

1. **ZAVRŠNE ODREDBE**

**Članak 17.**

Danom stupanja na snagu ovog Pravilnika prestaje važiti Pravilnik o jednostavnoj nabavi Općine Štrigova ( „Službeni glasnik Međimurske županije“ br. 4/22., 26/22.)

Postupci nabave pokrenuti do stupanja na snagu ovog Pravilnika dovršit će se prema odredbama Pravilnika koji je bio na snazi u trenutku započinjanja postupka nabave.

Ovaj Pravilnik stupa na snagu dana \_\_\_\_\_\_\_\_\_\_\_\_\_ 2025. godine.

OPĆINSKO VIJEĆE OPĆINE ŠTRIGOVA

KLASA: PREDSJEDNIK

URBROJ:

Štrigova,\_\_\_\_\_\_\_\_\_\_\_2025.